

**TIRGUS IZPĒTE**

**VASARAS NOMETŅU ORGANIZĒŠANA BĒRNIEM UN JAUNIEŠIEM AR ĪPAŠĀM VAJADZĪBĀM Eiropas Sociālā Fonda projekta “pasākumi vietējās sabiedrības veselības veicināšanai balvu novadā” (projekta Nr. 9.2.4.2/16/I/050) ietvaros**

 **ID Nr. BNP TI 2021/82**

**Informācija par pasūtītāju:**

|  |  |
| --- | --- |
| Nosaukums  | Balvu novada pašvaldība |
| Reģistrācijas numurs  | 90009115622 |
| Juridiskā adrese | Bērzpils iela 1A, Balvi, Balvu novads |
| Kontaktpersona par tirgus izpētes priekšmetu | Balvu novada pašvaldības Finanšu un attīstības nodaļas projektu vadītāja Irēna Začeva, mob.26327162, e-pasts: irena.začeva@balvi.lv  |
| Kontaktpersona par piedāvājumu sagatavošanu | Balvu novada pašvaldības iepirkumu speciāliste Sarmīte Gržibovska, t.64520931, e-pasts: sarmite.grzibovska@balvi.lv  |
| E-pasta adrese  | dome@balvi.lv  |
| Darba laiks  | pirmdienās 8:30-18:00; otrdienās, trešdienās un ceturtdienās 8:30-17:00; piektdienās 8:30-16:00 |

1. Tirgus izpētes priekšmets ir vasaras nometņu organizēšana bērniem un jauniešiem ar īpašām vajadzībām 2021.gadā un 2022.gadā Eiropas Sociālā fonda projekta “Pasākumi vietējās sabiedrības veselības veicināšanai Balvu novadā” (projekta Nr. 9.2.4.2/16/I/050) ietvaros atbilstoši tehniskajai specifikācijai.
2. Līguma izpildes vieta: Balvu pilsētas robežās.
3. Līguma izpildes termiņš: no 2021.gada 2.augusta līdz 2022.gada 29.jūlijam.
4. Līgumu slēgs Balvu novada pašvaldība.
5. Pretendentam piedāvājums jāiesniedz par visu apjomu. Tirgus izpētes priekšmeta apjomu nav atļauts dalīt sīkāk. Šādus piedāvājumus Pasūtītājs noraidīs.
6. Piedāvājuma cenā jābūt iekļautām visām izmaksām, kas varētu rasties līguma izpildes laikā, tai skaitā transporta un ēdināšanas izmaksas, nomas maksas un visi LR likumdošanā noteiktie nodokļi un nodevas, kā arī visi nodarbībām nepieciešamie materiāli.
7. Piedāvātajai cenai jābūt nemainīgai visā līguma darbības laikā.
8. Vērtējot piedāvājumu, pasūtītājs ņem vērā kopējo cenu bez pievienotās vērtības nodokļa.  Pasūtītājs izvēlēsies piedāvājumu, kas atbildīs prasībām un būs ar zemāko cenu.
9. Prasības pretendentam:
	1. Pretendentam iepriekšējo 5 (piecu) gadu laikā ir pieredze vismaz 2 (divu) līdzīgu nometņu organizēšanā un vadīšanā.
	2. Pretendentam jānodrošina nometnes nodarbībām un aktivitātēm nepieciešamais inventārs un materiāli.
	3. Pretendentam jānodrošina nometnes vadītājs ar spēkā esošu nometņu vadītāja apliecību.
	4. Pretendentam jānodrošina speciālisti ar atbilstošu izglītību un pieredzi, kas var vadīt nodarbības/aktivitātes (piemēram, dažādu sporta veidu treneri, pasniedzēji, fizioterapeits, sporta skolotāji u.c.).
	5. Pretendentam jānodrošina vismaz viens medicīnas darbinieks aktivitāšu norises vietā katrā nometnes dienā.
	6. Pretendents pakalpojuma sniegšanas laikā apņemas ievērot spēkā esošos normatīvos aktus, kas regulē pakalpojuma sniegšanu.
10. Iesniedzamie dokumenti:
	1. Aizpildīts Pielikums Nr.2.
	2. Informācija par Pretendenta pieredzi atbilstoši 9.1.punktam, norādot kontaktinformāciju atsauksmju saņemšanai.
	3. Nometņu organizēšanas plāns – nometņu dienu plānojuma projekts.
	4. Nometnes vadītāja apliecības kopija un CV atbilstoši 9.3.punktam.
	5. Nometņu nodrošināšanā iesaistīto speciālistu CV atbilstoši 9.4. un 9.5.punktam.
	6. Citi dokumenti, ko pretendents uzskata par nepieciešamu iesniegt un kas pierāda pretendenta atbilstību prasībām.
11. Apmaksas noteikumi: apmaksa tiek veikta pēc pieņemšanas - nodošanas akta un rēķina saņemšanas 10 (desmit) darba dienu laikā.
12. Par jebkuru informāciju, kas ir konfidenciāla, jābūt īpašai norādei.
13. Pretendents var grozīt vai atsaukt iesniegto piedāvājumu pirms piedāvājumu iesniegšanas termiņa beigām.
14. Iesniegtie piedāvājumi, izņemot, ja pretendents piedāvājumu atsauc, paliek Pasūtītāja īpašumā.
15. Pretendentam ir pilnībā jāsedz piedāvājuma sagatavošanas un iesniegšanas izmaksas. Pasūtītājs neuzņemas nekādas saistības par šīm izmaksām, neatkarīgi no Tirgus izpētes rezultāta.
16. **Piedāvājums jāiesniedz līdz 2021.gada 23.jūlijam, plkst. 10:00, Balvu novada pašvaldībā, Bērzpils iela 1a, Balvi, Balvu novads, LV-4501.** Piedāvājumu var iesniegt slēgtā iepakojumā, uz kura norādīts pasūtītājs, piegādātājs, atzīme par to, kurai tirgus izpētei piedāvājums iesniegts, kā arī informācija par to, kad piedāvājumu drīkst atvērt, norādot konkrētu datumu un laiku, vai elektroniski, sūtot uz tirgusizpetes@balvi.lv . Iesniedzot piedāvājumu elektroniski, e-pasta ziņojuma tēmā jānorāda TIRGUS IZPĒTES IDENTIFIKĀCIJAS NUMURS, kā arī piedāvājums jāparaksta ar DROŠU ELEKTRONISKO PARAKSTU.
17. Piedāvājumi, kas iesniegti pēc norādītā laika, tiks atzīti par neatbilstošiem tirgus izpētes noteikumu prasībām.

Pielikums Nr.1

Pie tirgus izpētes ar ID Nr. BNP TI 2021/82

**TEHNISKĀ SPECIFIKĀCIJA**

|  |  |
| --- | --- |
| Nometnes mērķis | Uzlabot ar veselības stāvokli saistīto dzīves kvalitāti bērniem un jauniešiem ar īpašām vajadzībām un viņu vecākiem |
| Vieta | Balvu pilsēta |
| Laiks  | 7 (septiņu) dienu nometne 2021.gada augustā;7 (septiņu) dienu nometne 2022.gada jūlijā  |
| Mērķa grupa  | 10 bērni un jaunieši ar īpašām vajadzībām, viņu asistenti |
| Saturs un aktivitātes | Uzsvaru likt uz praktiskām un informatīvām nodarbībām bērniem un jauniešiem ar īpašām vajadzībām. Nometnes darbībā jābūt iekļautām fiziskām aktivitātēm, nodarbībām dabā, zīmēšanai, veidošanai, rokdarbu nodarbībām, kā arī nodarbībām ar speciālistiem (piemēram, psihologs, fizioterapeits, ergoterapeits u.c). Ja nometne notiek telpās, tām ir jābūt pielāgotām cilvēkiem ar īpašām vajadzībām. |
| Speciālisti | • Nometņu vadītājs ar spēkā esošu nometņu vadītāja apliecību;• Speciālisti ar atbilstošu izglītību un pieredzi, kuri var vadīt nodarbības/aktivitātes bērniem un jauniešiem ar īpašām vajadzībām;• Citi piesaistītie speciālisti ar atbilstošu pieredzi un nepieciešamības gadījumā izglītību, kas vajadzīga nometnes programmas īstenošanai, konkrēto tēmu un nometņu aktivitāšu īstenošanai;• Vismaz viens medicīnas darbinieks aktivitāšu norises vietā, katrā nometnes dienā. |
| Nometņu drošība | Pakalpojuma sniedzējs nodrošina dalībnieku un darbinieku drošību, saskaņā ar LR spēkā esošiem normatīvajiem aktiem.Pakalpojuma sniedzējs organizē un nodrošina nometnes norisi atbilstoši Ministru kabineta 2009.gada 1.septembra noteikumos Nr.981 “Bērnu nometņu organizēšanas un darbības kārtība” (turpmāk – Ministru kabineta noteikumi Nr.981) noteiktajām prasībām.  |
| Nometņu aktivitāšu publicitāte un dalībnieku piesaiste | Pakalpojuma sniedzējs izplata informāciju par nometni pašvaldības tīmekļa vietnē, informāciju iepriekš saskaņojot ar Pasūtītāju. |
| Pienākumi | Pienākumos ietilpst Vasaras nometņu bērniem un jauniešiem ar īpašām vajadzībām organizēšana un vadīšana. Pakalpojuma sniedzējs sagatavo un iesniedz brīvā formā aprakstu par pasākumu norises gaitu, nometņu izvērtējumu, fotogrāfijas no nodarbībām un aktivitātēm.Informēt projekta vadītāju līdz attiecīgā mēneša 25.datumam par nākamajā mēnesī plānoto nometni. Nodrošināt katrai nometnei dalībnieku reģistrāciju, anketu aizpildīšanu par piedalīšanos. Dalībnieku saraksti un anketas jāiesniedz Balvu novada pašvaldībā. |
| Kas jāietver piedāvājuma cenā | Pakalpojuma cena, iekļaujot transporta izmaksas, nomas maksas un visus LR likumdošanā noteiktos nodokļus un nodevas. Pretendents nodrošina visus nodarbībām nepieciešamos materiālus. |
| Cita informācija | Iesniedzot piedāvājumu, ir jāpievieno nometņu organizēšanas plāns – nometņu dienu plānojuma projekts – ievērojot Valsts izglītības satura centra kopā ar Veselības ministriju, Izglītības un zinātnes ministriju, SPKC izstrādātās Vadlīnijas piesardzības pasākumiem bērnu nometnēs noteiktās prasības.Nometņu nodrošināšanā iesaistītajiem speciālistiem jāpievieno CV un kvalifikāciju apliecinoši dokumenti. |

Pielikums Nr.2

Pie tirgus izpētes ar ID Nr. BNP TI 2021/82



**PIETEIKUMS UN FINANŠU PIEDĀVĀJUMS**

**DALĪBAI BALVU NOVADA PAŠVALDĪBAS TIRGUS IZPĒTĒ**

**VASARAS NOMETŅU ORGANIZĒŠANA BĒRNIEM UN JAUNIEŠIEM AR ĪPAŠĀM VAJADZĪBĀM Eiropas Sociālā Fonda projekta “pasākumi vietējās sabiedrības veselības veicināšanai balvu novadā” (projekta Nr. 9.2.4.2/16/I/050) ietvaros**

 **ID Nr. BNP TI 2021/82**

**Informācija par pretendentu:**

|  |  |
| --- | --- |
| Nosaukums  |  |
| Reģistrācijas numurs  |  |
| Juridiskā adrese/ adrese |  |
| Kontakttālrunis |  |
| e-pasts |  |
| Pretendenta kontaktpersona(vārds, uzvārds, amats, telefons, e-pasts) |  |
| Pilnvarotā persona, kas būs tiesīga parakstīt līgumu (amats, Vārds Uzvārds) |  |

**Mūsu finanšu piedāvājums ir**

|  |  |  |  |
| --- | --- | --- | --- |
| **Tirgus izpētes priekšmets** | **Piedāvātā līgumcena bez PVN (EUR)**  | **PVN (EUR)** | **Piedāvātā līgumcena ar** **PVN (EUR)** |
| Vasaras nometnes organizēšana 2021.gadā |  |  |  |
| Vasaras nometnes organizēšana 2022.gadā |  |  |  |
| **KOPĀ** |  |  |  |

Piedāvājuma cenā ir iekļauti visi nodokļi, nodevas, maksājumi un visas saistītās izmaksas, paredzēti visi riski darbu veikšanai, kas saistīti ar cenu izmaiņām, kas var rasties līguma izpildes laikā. Piedāvātās cenas būs nemainīgas visā līguma darbības laikā.

Apliecinu, ka nav tādu apstākļu, kas liegtu piedalīties tirgus izpētē un pildīt tirgus izpētē norādītās prasības.

Ar šo apliecinu piedāvāto cenu pamatotību un spēkā esamību:

Paraksts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vārds, uzvārds: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Amats: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

2021.gada \_\_\_\_\_\_\_\_\_\_\_\_\_\_\_\_\_\_\_\_